《后哀》
宋代·赵师秀

交交谷鸟哀，郁郁涧松折。
山民无还期，春物失怡悦。
平生感斯人，难以常理说。
共智己则愚，忽巧众亦拙。
芳名信可垂，在世何寂灭。
含恓为卜兆，窀穸利兹月。
行当宿草生，当使我泪歇。
未知百年后，谁复耕此穴。
寄言苦吟者，勿弃摄生诀。

作者简介：赵师秀（1170～1219年）字紫芝，号灵秀，亦称灵芝，又号天乐。永嘉（今浙江温州）人。南宋诗人。